*U želji da se iskaže povjerenje Crkve u sposobnosti i kreativnost mladih, te podrži njihov samostalni rad na poboljšanju uvjeta života i rada u zajednici, Nadbiskupijski centar za pastoral mladih „Ivan Pavao II.“ raspisuje*

**NATJEČAJ ZA PROJEKTE MLADIH**  
za dodjelu malih grantova za podršku projektima mladih na razini župnih zajednica i dekanata.

NCM „Ivan Pavao II.“ će za mlade i njihove ideje i aktivnosti, po pojedinačnom projektu dodjeljivati iznos od 500,00 do 1.000,00 KM. Pravo sudjelovanja na ovom natječaju imaju sve (ne)formalne skupine mladih u župama Vrhbosanske nadbiskupije, Udruge i Pokreti mladih na razini dekanata i Vijećnici Vijeća za mlade Vrhbosanske nadbiskupije. Jedna skupina mladih može aplicirati samo s jednim projektom.

Aktivnosti s kojima mladi mogu aplicirati na ovaj natječaj jesu: *Aktivnosti župnih zborova, nogometnih momčadi, hodočašća, festivala, sportskih susreta, neformalna edukacija, tečajevi, volonterske akcije, kampovi, ekološke sekcije i slično.*

Da bi aplicirali na natječaj, potrebno je da aplikanti popune obrazac za natječaj koji možete preuzeti [ovdje](http://www.mladicentar.org/images/Obrazac_za_natjecaj.doc), napisati detaljan proračun projekta s obrazloženjem kojim sredstvima mladi ili župa participiraju na ovom projektu *(npr. volonterskim radom, ustupanjem župnih dvorana, tehničke opreme i sl.)* i **potvrdu župnika** kojom župnik podržava skupinu i aktivnost s kojom se aplicira.

Budući da će sve uplate za projekte koji prođu na natječaju biti uplaćene na račun župe, potrebno je dostaviti **broj računa župe** na koji se može izvršiti uplata. Aktivnosti moraju biti realizirane u tijeku ove godine, a izvješće o utrošenim sredstvima je potrebno dostaviti do 01.12.2018.godine. Obrazac za izvješće o utrošenim sredstvima, možete preuzeti [ovdje](http://www.mladicentar.org/images/Izvjesce_o_realiziranom_projektu.docx).

Za ocjenjivanje projekata bit će sastavljeno povjerenstvo, a svi aplikanti projekata koji budu zadovoljili uvjete natječaja i koji budu ostvarili pravo na dodjelu sredstava potpisat će ugovor o dodjeli sredstava na Danu mladih Vrhbosanske nadbiskupije 26. svibnja 2018 u Komušini.

Projektnu aplikaciju potrebno je ispuniti na računalu te dostaviti i u elektronskoj formi i otisnute na poštansku adresu s pratećom dokumentacijom do 05. svibnja 2018. E–mail za prijave je [ncm.marijana@gmail.com](mailto:ncm.marijana@gmail.com), a adresa za slanje poštom je:   
Nadbiskupijski centar za pastoral mladih „Ivan Pavao II.“, Gatačka 18, 71000 Sarajevo, BiH.

Dodatne informacije možete dobiti pozivom na broj 033/788-406. Obrazac možete preuzeti na poveznici Opisni obrazac prijave. Kontakt osoba: Marijana Miketek.

Marijana Miketek